ΓΡΑΠΤΗ ΕΡΩΤΗΣΗ E-3653/02

υποβολή: Rosa Migulez Ramos (PSE) προς την Επιτροπή

(18 Δεκεμβρίου 2002)

Θέμα: Πετρελαιοκηλίδα στη Γαλικία: περιορισμοί για πλοία με μια καρίνα

Εν συνεχεία του ατυχήματος του Prestige, οι κυβερνήσεις της Ισπανίας και της Γαλλίας συμφώνησαν να απαγορεύσουν την είσοδο στη ζώνη μεταξύ των 12 και των 200 μιλίων, δηλαδή στα χωρικά τους ύδατα σε πετρελαιοφόρα με μία καρίνα και με παλαιότητα άνω των 15 ετών, έστω και αν πληρούν τις προδιαγραφές που θέτει η Διεθνής Οργάνωση Ναυσιπλοΐας.

Η απόφαση αυτή, παρόλο που είναι εύλογη, δέχθηκε επικρίσεις με το σκεπτικό ότι δεν συνάδει με την Διεθνή Σύμβαση για το Δίκαιο της Θάλασσας. Το άρθρο 58 της Σύμβασης αυτής κατοχυρώνει την ελευθερία της ναυσιπλοΐας και τουπερίπτασθαι αυτής της περιοχής της αποκλειστικής οικονομικής ζώνης, όπου επιτρέπεται μεν περιορισμός αυτής της ελεύθερης κυκλοφορίας, αλλά εκ μέρους της Διεθνούς Οργάνωσης Ναυσιπλοΐας και όχι με μονομερή απόφαση ενός ή περισσότερων κρατών μελών.

Ποια είναι η άποψη της Επιτροπής για την δήλωση αυτή των κυβερνήσεων της Ισπανίας και της Γαλλίας:

Με δεδομένη την ανάγκη να περιορισθούν οι κίνδυνοι νέων φυσικών καταστροφών, προτίθεται η Επιτροπή να καλέσει τα κράτη μέλη, σύμφωνα με την έκτη παράγραφο του άρθρου 211 της Σύμβασης για το Δίκαιο της Θάλασσας, ναποβάλουν τεκμηριωμένο αίτημα στη Διεθνή Οργάνωση Ναυσιπλοΐας ζητώντας την έγκριση για τον περιορισμό της ελεύθερης διέλευσης των πλοίων αυτών από τη συγκεκριμένη ζώνη·

Κοινή απάντησητου κας de Palacio εξ ονόματος της Επιτροπήςστις γραπτές ερωτήσεις E-3653/02 και E-3657/02

(11 Φεβρουαρίου 2003)

Η Επιτροπή έχει επίγνωση της ανάγκης των παράλιων κρατών να μπορούν να προστατεύουν τις ακτές τους έναντι των κινδύνων που συνιστά η ναυσιπλοΐα σε περιοχές με ιδιαίτερα αυξημένη κίνηση, όπως είναι το ακρωτήριο Finisterre.

Στο πλαίσιο αυτό έχει, από την 20ή Δεκεμβρίου 2002,ποβληθεί στο Συμβούλιο και στο Κοινοβούλιο σχέδιο κανονισμού που απαγορεύει τη μεταφορά βαρέος μαζούτ από δεξαμενόπλοια μονού κύτους, που προέρχονται από ή κατευθύνονται προς λιμάνια της Ευρωπαϊκής Ένωσης· με το ίδιο σχέδιο κανονισμού επισπεύδεται η αντικατάσταση πλοίων μονού από πλοία διπλού κύτους.

Η Επιτροπή θεωρεί, εξάλλου, ότι οι διεθνείς κανόνες του δικαίου της θαλάσσης είναι σήμερα ιδιαίτερα ευνοϊκοίπέρ της ελεύθερης ναυσιπλοΐας, και τούτο εις βάρος των συμφερόντων των παρακτίων κρατών. Ωστόσο, η Επιτροπή δεν διαθέτει την αρμοδιότητα να προτείνει η ίδια τη θέσπιση νέων μέτρων για την απομάκρυνση από τις ακτές των επικίνδυνων πλοίων.

Σχετικά με τα παραπάνω και όπως αναφέρεται στην ανακοίνωσή της της 3ης Δεκεμβρίου 2002(1), η Επιτροπή θα ζητήσει από το Συμβούλιο διαπραγματευτική εντολή, στο πλαίσιο των αρμοδιοτήτων του, και θα συντονίσει τη δράση των κρατών μελών στους άλλους τομείς, με σκοπό την τροποποίηση της σύμβασης των Ηνωμένων Εθνών για το δίκαιο της θάλασσας ώστε να επιτευχθεί καλύτερη ισορροπία μεταξύ των επιταγών της προστασίας του περιβάλλοντος και της ελευθερίας της ναυσιπλοΐας.

Επίσης, η Επιτροπή θαποστηρίξει και, εφόσον παραστεί ανάγκη, θα συντονίσει όλες τις δραστηριότητες των κρατών μελών στους κόλπους του διεθνούς ναυτιλιακού οργανισμού (ΙΜΟ) με σκοπό τη δημιουργία νέων μέσων παρακολούθησης και διαχείρισης της θαλάσσιας κυκλοφορίας, που θα προστατεύουν τα παράκτια ύδατά τους, ιδίως τα χωρικά ύδατα και τις αποκλειστικές οικονομικές ζώνες, έναντι των απειλών για το θαλάσσιο περιβάλλον.

(1) COM(2002)681 τελικό.